Свободна практика

„Създаване на бранд идентичност с помощта на Изкуствен интелект“ - уебинар
2023-06-07 19:00 - 21:00 (Europe/Helsinki)
Много хора вече използват AI, за да оптимизират своите позиции, и го правят успешно. Изкуственият интелект може да е от голяма полза в изграждането и на твоя онлайн бизнес. С негова помощ можеш да пишеш текстове, да създаваш изображения, да подбираш ключови думи и какво ли още не. Как да го използваш ефективно? Как инструментът Eilla.ai ще ти помогне да създадеш своя бранд идентичност? Отговори на тези въпроси получаваш по време на уебинара.
От лектора научаваш:

кое е предимството на инструмента Eilla.ai;
как помага на графичните дизайнери;
как да генерираш подходящи слогани чрез него и др.;

За кого е подходящо събитието

За собственици на малък бизнес.

Лектор

Александър Иванов е основател на агенция CreateX, лектор е на редица събития и преподава дигитален маркетинг в SoftUni Digital, ВТУ „Св. Св. Кирил и Методий“ и Национален военен университет „Васил Левски“.

Участието е без такса, с предварителна регистрация.

„Изкуството на сторителинга: Изграждане на завладяваща бранд идентичност“ - уебинар
2023-06-05 19:00 - 21:00
Имаш дар слово, пишеш увлекателно и сам създаваш съдържанието за социалните мрежи и блога към магазина си. Разказването на истории безспорно е ценно умение. С него, ако го използваш правилно, можеш да изградиш:

разпознаваема бранд идентичност;
аудитория в социалните мрежи, която се идентифицира с твоята марка.

Включи се в обучението, за да разбереш:

кои са най-честите storytelling грешки и как да ги избегнеш;
как да адаптираш историята за различните комуникационни канали.

За кого е подходящо събитието

За всички, които искат да използват умението за разказване на истории, за да изградят своя бранд.

Лектор

Славея Божилова работи в сферата на рекламата над 10 години. Партнирала си е с брандове като Лидл, Порше, Пощенска банка, Кока-кола, Карлсберг и др.

Участието е без такса, с предварителна регистрация.

LinkedIn Masterclass – онлайн обучение
2023-06-02
Имаш профил в LinkedIn, но не работиш активно с мрежата. Трудно създаваш контакти и не съумяваш да я използваш като посредник в търсенето на нови възможности. Ако си решил да положиш повече усилия в посока развиване на профила си, заяви място в обучението. От лектора разбираш:

кои са ключовите елементи за създаване на силен профил;
как да увеличиш броя на преглежданията на акаунта си;
повече за непознатите софтуери за автоматизация.

Разгледай сайта на събитието, за да получиш информация за темите.
За кого е подходящо

За всички, които искат да развиват успешно акаунта си в LinkedIn.

Лектор
Филип Калвърт е експерт по дигитален маркетинг и един от най-добрите лектори в света относно мрежата. Лекциите му са интерактивни, ангажиращи и подкрепени с реални примери.
Участието е платено, с предварителна регистрация.

Побързай да се запишеш, защото местата се изчерпват бързо.
Ако се запишеш до 30.04., билетът е на стойност 165 лв.
Всички цени са без включено ДДС.

Глаголицата във Варна – събитие на живо
2023-05-20 13:00 - 16:00 | The Social Teahouse, ул. Преслав 53, Варна
Ако живееш в региона на Варна и с ентусиазъм участваш в интересни събития, които обогатяват мирогледа ти, вероятно си чест посетител на Чайната. Включи се и този път, за да изследваш символите на глаголицата.
Смята се, че азбуката е сакрална. Ела, за да научиш:

какъв е произходът и развитието на глаголическите знаци;
какво е значението и посланието им.

Всички материали и пособия ще са осигурени, а това означава, че най-вероятно ще имаш възможността да се включиш и в изписването на знаците.
За кого е подходящо

За експериментатори, които обичат да научават нови неща.

Лектор

Д-р Маргарита Дончева, завършила НХА, защитила докторска дисертация „Буквеният знак в детското възприятие”. Тя изследва дисциплината „Краснописание“ във възрожденското училище.

Участието е с такса, с предварителна регистрация на мейл hubavopisvarna@gmail.com.

Във входната такса е включена консумация на стойност 10 лв.

Бизнесът в действие 2023 – събитие на живо
2023-05-20 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Идеята за собствен бизнес отдавна е част от бъдещите ти планове, но пристъпваш към нея бавно и внимателно обмисляш всяка крачка. Знаеш, че реализацията идва с много неизвестни, а би искал да се предпазиш от грешки. Ако имаш възможност да се учиш на практика и да решаваш реални казуси, би ли се възползвал? Да, и още как?! Заяви още сега участие в обучението. Проектът ти дава възможност да:

видиш как работи бизнесът в действителност;
получиш ценни знания;

Събитието представлява 5-дневен форум. На 20.05. се срещаш с експерти в различни области, които ти споделят своите знания, опит и дават ценни насоки относно бъдещото ти развитие. След това се приготви за няколко дни практически дейности. Датите се уточняват допълнително.
За кого е подходящо

За млади и предприемчиви хора.

Участието е безплатно, с предварителна регистрация.

Ако имаш въпроси, свържи се с Вероника Велчева на телефон 0893811179.

DigitalK – събитие от хибриден тип
2023-05-18 | Sofia Event Center, бул. "Черни връх" 100, София, 1407, Bulgaria
Времената на криза са преломни и за отделната личност, и за бизнеса. Миналото се руши, за да направи път на новото начало, а дали ще се възползваш, зависи от теб. Сам се увери, че през последните няколко години бяхме свидетели на бурни промени, които ни накараха да се адаптираме бързо и така да направим крачка напред. Фокусът на тазгодишното издание на DigitalK е върху иновациите и технологиите като път към бъдещето.
Защо да присъстваш? Лектори от цял свят споделят своята визия за развитието на бизнеса. Имай предвид, че конференцията се води на английски език.
Някои от темите, които ще се обсъждат, са:

Революционните идеи.
Трансформираща сила на климатичните технологии.
Нарастването на целевите инвестиции и др.

Виж сайта, за да си наясно кои са останалите лекции в програмата.
За кого е подходящо събитието

За предприемачи, собственици на бизнес и всички, които се интересуват от иновациите.

Лектори

Експерти на ръководни позиции във водещи технологични компании. Повече за тях научаваш от сайта на събитието.

Участието е с такса, с предварителна регистрация. Цената на билета варира в зависимост от присъствието:

Онлайн – 100 лв.
На живо – 240 лв.

Работещи стратегии за Facebook реклама през 2023 - уебинар
2023-05-15 19:00 - 21:00
Създаваш рекламни кампании във Фейсбук, но все по-често забелязваш, че резултатите са незадоволителни, а обхватът – значително намален. Не се случва само при теб. Важно е не само да настроиш рекламата, но и да го направиш съобразно алгоритъма на мрежата в настоящия момент. Ето защо се налага да следиш тенденциите постоянно. YouTube ти дава достъп до много ценни ресуси, но е добра идея и да се включваш в семинари и обучения. Сигурна съм, че и предстоящият уебинар на SoftUni ще ти е полезен. Включи се, за да разбереш:

какви са видовете рекламни фунии;
как да избереш правилната стратегия за бизнеса си;
как да анализираш резултатите.

За кого е подходящо събитието

За всички, които искат да разберат как функционират рекламните кампании във Фейсбук.

Лектор

Стилиян Малаков е маркетинг експерт, специализирал в платената реклама в социалните мрежи. Част е от екипа на Atypical Digital Holding Group. Води обучения на маркетинг отдели и рекламни агенции в Европа и САЩ.

Участието е без такса, с предварителна регистрация.

Sales Club Conference 2023 – събитие на живо
2023-05-12 | Интер Експо Център, бул. "Цариградско шосе" 147, София
Развиваш собствена дейност и живо те вълнуват тенденциите в областта на търговията. Следиш ги, информираш се и обсъждаш промените и възможностите с твои колеги почти ежедневно. Внедряването на изкуствения интелект и ползите от него са едни най-често дискутираните теми напоследък. Включи се в конференцията, за да разбереш какво е необходимо на бизнеса, за да се приспособи към променящата се икономическа среда. По време на събитието научаваш:

как да си конкурентноспособен в своята сфера;
какви са новите продажбени техники;
как да оптимизираш разходите си и др.

Програмата е разделена на няколко панела:

E-commerce – получаваш повече яснота за комуникационните канали, маркетплейсите и др.
Технологиите на бъдещето – дискутират се въпросите за енергийна ефективност и изкуствения интелект.
Маркетинг и реклама – научаваш как да се адаптираш към променящите се продажбени процеси и как да откриеш свои бъдещи рекламодатели.

Темите на отделните модули, както и подробности за всички лекции, разбираш от сайта.
За кого е подходящо събитието

За собственици на малък и среден бизнес.

Лектори

Лекторите са предприемачи и експерти в различни сфери. Повече за тях научаваш в страницата на конференцията.

Участието е платено, с предварителна регистрация.

Стартирай своята IT кариера като QA - уебинар
2023-05-10 19:00 - 21:00
Все повече млади хора се ориентират към IT сектора. Възможността за дистанционна работа, както и високото възнаграждение, са водеща мотивация за това решение. Нерядко QA се явява първото стъпало по пътя към професионално преориентиране. Ако и ти обмисляш да се преквалифицираш, включи се в безплатния семинар.
Какво научаваш от лектора?

какви са различните IT специалности;
какво всъщност представлява софтуерното тестване;
как QA ти помага да направиш преход към програмирането и др.

Получаваш и по-задълбочена информация относно курсовете, които Skillo предлага.
За кого е подходящо събитието

За всички, които искат се интересуват възможностите, които софтуерното тестване дава.

Лектор

Хюсеин Тюркмен е съосновател на център за обучение по софтуерно тестване Skillo. Работи в IT индустрията над 12 години.

Участието е без такса, с предварителна регистрация.

„Нова Зеландия - кемпъри и птици“ – събитие на живо
2023-05-04 19:30 - 21:30 | Клуб на пътешественика, ул. "Сердика" 19, София
Работата на свободна практика ти дава възможността да пътуваш и живееш където и да е по света. Ако предпочиташ да си в движение вместо в офис, най-вероятно ти самият си обмислял да обиколиш не държава, а цял континент с кемпер, каравана или дори ван. Все по-често виждаме примери за семейства, които живеят по този начин. Споделят снимки, разказват истории и ни карат да мечтаем. Ако подобно битуване е привлекателно и за теб, включи се събитието, организирано от „Клуб на пътешественика“.
Лекторът те отвежда чак до Нова Зеландия, където ти разказва за своите приключения и споделя впечатленията си от природата, културата и къмпингите. Самият той обикаля островите с кемпер-ван в продължение на 2,5 месеца.
За кого е подходящо събитието

За хора със свободни професии, които обичат да пътуват по света.

Участието е с такса, с предварителна регистрация.

Входът е с благотворителна цел.

Правилата на брандинга в дигитална ера – онлайн събитие
2023-05-04 19:00 - 21:00
Често малките бизнеси акцентират на продуктите, които предлагат, но пренебрегват брандинга или не полагат необходимите усилия за изграждането му. Как потребителите възприемат марката ти? Какви са ценностите ѝ? Доколко резонират с тези на потенциалните клиенти? Имаш ли отговори на всички тези въпроси? Ако развиваш своя бизнес в дигитална среда, или дори ако тя е само част от него, изграждането на онлайн идентичност е важна стъпка в развитието ти. Включи се в събитието, за да научиш повече по темата.
По време на семинара разбираш какви са принципите, с които се съобразява бранд мениджмънтът. Лекторът ти споделя тенденциите, посочва ти и реални примери за работа върху марката. В основата на лекцията са заложени актуалните изследвания в областта на маркетинга и потребителското поведение.
За кого е подходящо събитието

За мениджъри, които искат да подходят по-уверено към развитието на своя проект в дигитална среда.

Лектор

Д-р Димитър Трендафилов е гл. ас. в НБО, където развива и изследователска програма в сферата на маркетинга. Създател е на учебниците „Ритейл маркетинг и мениджмънт“ и „Изграждане и налагане на бранд“, автор е и на редица статии.

Участието е без такса, с предварителна регистрация.

Светлин Наков за изкуствения интелект
2023-04-29 18:30 - 21:30 | Община Велико Търново, Майка България № 2, Велико Търново, Bulgaria
Темата за изкуствения интелект е широко дискутирана напоследък. Обсъжда се в групите за предприемачи, водеща е по време на уебинари и конференции. Това не е изненадващо, предвид интензивния технологичен напредък, на който сме свидетели. Ако живееш в района на Велико Търново и възможностите, които дава AI (и в частност ChatGPT) те интересуват, включи се в събитието.
Светлин Наков говори за:

Промяната на разбирането за образователните системи.
Предстоящите промени на пазара на труда, а и в ежедневието на хората.

В края на лекцията очаквай дискусия с участието на местния бизнес, общината и университети в града.
За кого е подходящо събитието

За всички, които се интересуват от влиянието на AI върху живота ни.

Лектор

Светлин Наков е софтуерен инженер, предприемач и основател на SoftwareUniresity. Лектор е на стотици конференции, курсове и семинари. Автор е на редица книги за програмиране и компютърни науки.

Участието е без такса, с предварителна регистрация.

„TikTok Masterclass“ – онлайн обучение на живо
2023-04-26
Все още не използваш TikTok, но виждаш ползи за бизнеса си от присъствие в мрежата. Развиваш се добре в останалите социалки и си склонен да експериментираш сам с тази платформа, да тестваш и да се учиш. Подходящо обучение, което предоставя изчерпателна и полезна информация, е „TikTok Masterclass“.
От лектора разбираш с какво мрежата е толкова различна от всички останали и как работи алгоритъмът ѝ.
Включи се, за да научиш:

как да създаваш мобилна видеография;
как да пишеш скрипт на видеата преди заснемането;
подходи при създаването на онлайн съдържание и др.

Лекторът ти споделя и техники за анализ на успешните видеа и съставяне на маркетинг стратегия.
Обучението е всеобхватно и е разделено на няколко отделни модула. Виж програмата му, за да си наясно точно какво те очаква.
За кого е подходящо

За всички, които искат да създадат успешно онлайн присъствие в TikTok.

Лектор

Веселин Тонов е основател на „Epic Media Group“ и „Video Fabrika“. Маркетинг директор е на „Leader Academy“. Занимава се професионално с видео продукции от 2009 г. насам.

Обучението е платено, с предварителна регистрация. Ако заявиш участие до 16.04., заплащаш 130 лв.

Цените са без включено ДДС.

„Светът и всичко в него“ - презентация и среща-разговор с пътешественика и журналист Симеон Идакиев
2023-04-22 11:00 - 13:00 | Софийски университет, бул. "Климент Охридски" 10, София
Ако живееш в София и искаш поне за ден да забравиш работните си ангажименти като „нахраниш“ ума си с доза вдъхновение за приключения, заповядай в Аулата на СУ. Там ще те чака журналистът Симеон Идакиев, който ще ти разкаже за различни знайни и незнайни чудни кътчета на нашата Земя. Сигурна съм, че ще те накара и да си помечтаеш за кратка почивка и току-виж скоро се впуснеш в ново пътешествие.
Програмата е разделена на две – презентация на журналиста пред гостите, последвана от среща-разговор.
За кого е подходящо събитието

За хора, които обичат да пътуват, да сменят обстановката и да виждат по-често нови хоризонти.

Лектор

Симеон Идакиев е журналист, почетен член на Българското географско дружество. Посетил е над 120 държави, автор е на редица книги с пътеписи.

Участието е без такса, не е необходима регистрация.

Събитието е част от програмата на Българския географски фестивал 2023 г.

Digital4Blagoevgrad – конференция на живо
2023-04-22 | Зала “22-ри Септември”, пл. „Георги Измирлиев-Македонче“ 1, Благоевград
Digital4Foundation ежегодно организира конференции, които имат за цел да срещат предприемачи с експерти в областта на бизнеса и маркетинга. Ако си собственик на бизнес и дигиталното присъствие е една от сферите, в които се развиваш, включи се в изданието. На фокус са темите, които неотменно вълнуват предприемачите – брандинг, дигитализация, изкуствения интелект и др.
Какво научаваш от лекторите?

как да развиваш своя талант и същевременно да изграждаш бранд идентичност;
къде е мястото на подкаста в ерата на изкуствения интелект;
как каузите и образованието създават възможности.

Разгледай сайта, за да си наясно с цялата програма.
За кого е подходящо събитието

За предприемачи, собственици на малък и среден бизнес и хора, които се интересуват от способите за развитие в онлайн средата.

Лектори

Лекторите са специалисти в различни области на дигиталната сфера. Повече за тях научаваш в страницата на конференцията.

Участието е без такса, с предварителна регистрация.

WordCamp Sofia 2023 – събитие на живо
2023-04-22 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Към момента WordPress е една от водещите платформи с отворен код, която се използва за сайтове, блогове и онлайн магазини. Налага ти да работиш с нея ежедневно? Ако трябва да си в час с новостите и въведенията, WordCamp Sofia е за теб. Конференцията е за хора с онлайн магазини, разработчици и дизайнери. Включи се, за да:

чуеш полезни лекции;
участваш в работилници;
се включиш в дискусии.

По време на събитието се обсъждат най-новите разработки за платформата.
За кого е подходящо

За всички, които работят ежедневно с WordPress.

Участието е платено, с предварителна регистрация.

Онлайн курс за работа с Canva
2023-04-10 19:00 - 2023-05-20 21:00
Canva е платформа, благодарение на която създаваш всевъзможни дизайни. Няма да е преувеличено, ако кажа, че всичко в нея може да е от полза за бизнеса ти. Canva ти дава възможност да изграждаш визии за различните социални мрежи, презентации, визитки, банери и какво ли още не. Ако до момента все още не си намерил време да се регистрираш, направи го. А благодарение на безплатния курс на SoftUni се учиш да работиш по-бързо и по-лесно с платформата.
По време на упражненията разбираш:

как Canva допринася за изграждането на бранда ти;
как да създаваш реклами чрез платформата и др;

Разгледай сайта на събитието и виж каква е едномесечната програма.

Курсът стартира на 22.05. и е с продължителност 3 седмици.

За кого е подходящо

За собственици на малък бизнес и всички, които искат да създават визуално съдържание.

Лектор

Петър Хаджиколев е специалист по Social Media Marketing в „1ForFit“. Създавал е съдържание за вестник „Сега“ и „Ureport“, бил е и част от екипа на

Участието е без такса, с предварителна регистрация.

Ако положиш изпит, таксата е в размер на 100 лв.

„Финансово-правни аспекти при онлайн магазини“ – онлайн обучение
2023-04-06 09:00 - 14:00
Онлайн търговията е добра възможност да работиш за себе си. Същевременно с това е и ангажимент – трябва да имаш познания по дигитален маркетинг, да си наясно с основни счетоводно-правни въпроси, които касаят електронната търговия и какво ли още не. Знанията са особено важни за теб, ако бюджетът ти е малък и се налага да правиш всичко сам. Учиш се ежедневно, за да развиваш успешно бизнеса си. Специализираните обучения са ти от полза, защото ти дават яснота къде можеш да сгрешиш и как да избегнеш това. Събитието е за теб, ако се занимаваш отскоро с онлайн продажби. Някои от лекциите, които се обсъждат, са:

продажба на стоки с наложен платеж и с ППП;
изисквания за ДДС при работа с чуждестранни клиенти;
особености при работа с някои маркетплейси;
издаване на електронни касови бележки;
използване на виртуален POS терминал и др.

Темите са разнообразни и обхващат повечето аспекти на финансово-правните въпроси. Виж и останалите в програмата на събитието.
За кого е подходящо

За хора, които развиват свой бизнес.

Лектори

Христо Петров е управител на счетоводна къща „Golden Vision“. Експертите, с които работи, са специалисти в областта на онлайн търговията.
Адв. Михаела Димитрова, управляващ съдружник в адвокатско дружество „Димитрова и Хаджиева“. Автор е и на „Електронен наръчник за онлайн търговеца“, включващ над 150 страници практически указания и съвети за онлайн търговците.

Участието е платено, с предварителна регистрация.

Регистрирай се до 31.03. и закупи билет на стойност 145 лв.
Всички цени са без включено ДДС.

Финансиране на бизнеса 2023 – събитие на живо
2023-04-04 | Интер Експо Център, бул. "Цариградско шосе" 147, София
Имаш идея за собствен бизнес, която близките ти определят като „много добра“. Самият ти прекарваш немалко време в търсене на информация, обмисляш внимателно детайлите и приемаш всяка нова хрумка с доза вълнение. Доста въпроси обаче все още търсят своите отговори, а един от тях е този за финансирането. Как да получиш достатъчно средства, за да реализираш идеята си? Включи събитието в списъка на полезни ресурси. Целта му е да получиш яснота относно условията за финансиране на бизнесите, общините и научните звена през 2023-а година. От експерти научаваш:

за какво се отпускат средства в твоята сфера;
каква предварителна подготовка е необходима.

Разгледай програмата, за да разбереш кои са бизнес сферите, които имат най-голяма възможност за субсидия.
По време на събитието можеш да зададеш и въпросите си.
За кого е подходящо

За производители, иноватори, доставчици на материали и услуги, както и за представители на научните среди и общините.

Участието е платено, с предварителна регистрация.

„Workshop UpCycle with TexCycle“ – работилница в „Чайната“
2023-04-02 15:00 - 17:00 | The Social Teahouse, ул. Преслав 53, Варна
Живееш във Варна и всяка седмица се чудиш как да оползотвориш уикенда така, че да включиш и децата в интересно за всички ви занимание. Имам предложение за идната неделя – участвай в работилница за удължаване живота на дрехите. Ако се чудиш защо това събитие е в блог за фрийлансъри – първо, защото най-вероятно креативността е една от силните ти страни, а уъркшопът е поредна възможност да дадеш воля на въображението си. Второ, независимо с какво се занимаваш, твоите ежедневни действия са важни.
По време на уъркшопа разбираш как да вдъхнеш нов живот на дрехите, които седят отдавна забравени в гардероба ти. От организаторите получаваш всички необходими материали, както и обстойни разяснения относно рециклирането на текстил. Вземи си доза креативност, както и стара блузка, дънки или каквото имаш подръка (по желание) и ела в „Чайната“.
За кого е подходящо събитието

За хора, които обичат да използват въображението си.

Участието е без такса, с предварителна регистрация.

„WordPress and WooCommerce for Business“ – онлайн обучение
2023-03-30 08:00 - 2023-04-23 17:00
Не само обмисляш изграждането на онлайн магазин, но и имаш визия за развитието му. Наясно си и какви ще са реалните ползи за потенциалните клиенти от съществуването на бизнеса ти. Но първата крачка към реализирането на идеята ти е техническата част. Няма как да я пропуснеш, ако изграждаш онлайн присъствие. С още по-голяма сила важи, ако бизнесът ти е малък, нямаш финансиране и се налага да разчиташ предимно на собствените си сили. Спрял си се на платформата WordPress с приставката за електронна търговия WooCommerce. Включи се в обучението, за да разбереш как да:

подбираш и настройваш плъгини;
оптимизираш магазина си;
подобриш скоростта на зареждане;
привлечеш повече трафик и др.

Виж програмата, за да си наясно какви лекции и упражнения са включени в модула.
За кого е подходящо събитието

За всички, които обмислят създаване на онлайн магазин в WordPress.

Лектор

Александър Лейков е мениджър на „Алейков Студио“, занимава се с дизайн и SEO оптимизация. Има знания в областта на JavaScript, Photoshop, HTML, CSS, CMS системи, бази данни и уеб приложения.

Участието е платено, с предварителна регистрация.

Запиши се не по-късно от 23.04.

„Креативно мислене – умението на бъдещето“ – събитие на живо
2023-03-29 19:00 - 21:00 | Social Innovators България, ул. Дякон Игнатий 19, етаж 2, София, Bulgaria
Изкуственият интелект все по-активно навлиза в живота ни. Мнозина се питат доколко машините ще изместят в хората и кои сфери ще са най-потърпевши. Всеобщото мнение е, че AI не притежава най-ценния човешки ресурс, а именно – способността да чувства, усеща, а оттам и създава през емоциите. Креативното мислене и творческото начало очертават дебелата разделителна линия между хората и машините.
Навлизането на бъдещето е неизбежно, но ти решаваш как ще го посрещнеш. Дали и доколко ще се възползваш от възможностите, които AI ти дава? Включи се в събитието. Разговорът се води именно в посока на ползите, които можеш да извлечеш от ситуацията.
За кого е подходящо събитието

За всеки, който се интересува от темата за адаптацията към бъдещите технологии.

Лектор

Мира Йосифова работи в сферата на образованието, културата и иновациите повече от 15 години. Убедена е, че бъдещето принадлежи на човешката креативност в комбинация със силните страни на изкуствения интелект.

Събитието е платено, с предварителна регистрация.

На по чай с варненските инициативи – среща на живо
2023-03-25 14:00 - 16:00 | The Social Teahouse, ул. Преслав 53, Варна
Ако живееш във Варна, самоопределяш се като гражданки активен човек, а социалните занимания не са ти чужди, то със сигурност „Чайната“ е едно от местата, които често посещаваш. В края на март именно там се организира третата подред среща „На по чай с варненските инициативи“. Присъствал си на предходно издание? Знаеш какво да очакваш. Ако не си, включи се, за да разбереш:

кои са лицата зад повечето градски инициативи;
какви са целите и приоритетите на организаторите.

Получаваш отговори на тези и много други въпроси. И не само това, много вероятно е да откриеш нова кауза, в която да се припознаеш.
За кого е подходящо събитието

За граждани и организации.

Участието е без такса, не се изисква предварителна регистрация.

Дигитален достъп: маркетинг на практика [обучение за независими артисти] – събитие на живо
2023-03-24 14:00 - 18:00 | Топлоцентрала, ул. Емил Берсински 5, София, Bulgaria
Ако си артист, който иска да изгради свое онлайн присъствие, събитието е за теб. Няма значение в коя точно сфера се развиваш. Ела, чуй полезни лекции, включи се в работилниците и си тръгни със знания и умения, които ще ти помогнат да достигнеш до аудиторията си.
Обучението е разделено на два основни панела:

Лекционна част – Василена Вълчанова говори за актуалните промени във Facebook и Instagram.
Работилница – работиш по конкретен казус за промотиране на културен проект.

По време на уъркшопа:

планираш рекламна кампания за социалните мрежи;
учиш се да определяш и разпределяш бюджета си.

Първата част на обучението се провежда на 24.03.
За кого е подходящо

За артисти, които искат да изградят успешно онлайн присъствие и да управляват сами рекламните си кампании.

Лектор

Василена Вълчанова е специалист по дигитален маркетинг, лектор и блогър. Повече за нея научаваш от блога ѝ.

Участието е без такса, с предварителна регистрация.

„Tools of the future“ - AI Conference in Sofia
2023-03-16 | Networking Sofia: Premiun Coworking Spaces, Ул. Г.С. Раковски 25, София
You are interested in the potential of ChatGPT – like almost everyone. What’s next? How AI is going to change the future? These and many other questions are discussed during the event:

What is the future potential of GPT, Google’s Bard, and other AI tools.
What is the potential application of AI in the education sector and in the field of art and design;
“The Next Generation of copywriting” – the session will explore the capabilities of Jasper – a personal assistant that utilizes GPT-3.
“Will human-made content be marked as “Made by a Human?”

These are just some of the upcoming sessions. Take a look at the program to find out other interesting topics.
The event ends with an after-party.
Whom it is suitable for

For everyone interested in ChatGPT.

The entrance is paid, with pre-registration.

Career Show: „Languages“ – онлайн събитие
2023-03-16
Млад си, животът е пред теб и все още нямаш ясна представа по кой професионален път искаш да поемеш. Трудно ти е да дефинираш конкурентните си предимства, но отчиташ като голям плюс лекотата, с която изучаваш чужди езици. Осъзнаваш, че владеенето дори само на един допълнителен език може да отвори много врати пред теб. Ако се припознаваш във всичко това, включи се в поредното събитие на Career Show. Основната тема е „Languages“, а лектори от различни организации споделят опит и ти дават ценни съвети. Някои от предстоящите теми са:

Мениджър проекти в преводаческата индустрия – разбираш какви умения са ти нужни за тази позиция.
Communication beyond borders: presentation & language skills – фокусът е върху ползите от овладяването на презентационните и езиковите умения.
5 easy steps to perform at your best at a job interview in English or French – от лектора научаваш няколко лесни стъпки, които ще ти помогнат да се представиш добре на интервюто за работа.

Цялата програма можеш да видиш в сайта на събитието. Предстои да бъде допълнена, така че отваряй страницата от време на време.
Освен че ще присъстваш на интересни лекции, имаш възможността да се свържеш с работодатели онлайн. Нужно е само да се регистрираш.
За кого е подходящо събитието

За хора, които търсят нови кариерни възможности.

Лектори

Специалисти в български и международни организации, чиито работни ангажименти изискват владеенето на поне един чужд език.

Участието е без такса, с предварителна регистрация.

Част от лекциите са на английски език.

Онлайн събитие на живо „Live Q&A с Jon Loomer: "Бъдещето на Facebook маркетинга и AI през 2023“
2023-03-10 18:00 - 20:00
Какви промени предстоят във Facebook? Какви са преимуществата за бизнесите, които ще се възползват от платения абонаментен план? Ако тези въпроси те интересуват, участвай в онлайн събитието на живо. Гост е Jon Loomer – специалист с дългогодишен опит в маркетинг средите на социалната мрежа. Включи се, за да разбереш:

какво според лектора е бъдещето на дигиталния маркетинг;
как ChatGPT може да ти бъде от полза;
кои са най-честите грешки, които потребителите в TikTok и Instagram допускат при създаване на reels форматите.

Подготви си въпроси и ги задай по време на Q&A сесията в края на събитието.
За кого е подходящо

За всички, които се интересуват от настъпващите дигитални промени.

Лектор

Jon Loomer е предприемач и специалист в сферата на дигиталния маркетинг. Сайтът му – JonLoomer.com е основан през 2011 г. и е един от най-добрите онлайн ресурси в света за Facebook маркетолози.

Участието е без такса, с предварителна регистрация.

„Интелектуална собственост във фотографията“ – онлайн събитие
2023-03-09
Почти ежедневно ти се налага да използваш снимки за блог публикации и постове в социалните мрежи. Ако е така, имаш някаква яснота относно авторските права на изображенията. Но достатъчно ли е това, което знаеш, за да избегнеш нежелани проблеми? Намерил ли си отговори на повечето въпросите, или мислиш, че има още какво да научиш по темата? Фокусът на събитието е върху интелектуалната собственост. Включи се, за да разбереш:

кой е автор и кой е притежател на авторски права;
как да използваш напълно легално чужди фотографии;
какви са имуществените и неимуществени права и др.

Не забравяй да погледнеш и програмата на събитието, за да се информираш за останалите предстоящи теми.
За кого е подходящо

За хора, които ежедневно работят с изображения.

Лектор

Лилия Йотова е професионален фотограф и председател на Асоциацията на професионалните фотографи. Тя има 4 сертификата от Световната организация по интелектуална собственост в частта за художествена собственост, авторско право и сродни права.

Участието е платено, с предварителна регистрация.

Първи стъпки за професионално развитие – събитие на живо във Варна
2023-02-26 11:00 - 15:00 | The Social Teahouse, ул. Преслав 53, Варна
Завършваш университет или още следваш, но вече търсиш своето място в професионално отношение. Кариерните събития са чудесен начин да се срещнеш с работодатели от различни сфери. Дават ти възможност да участваш в работилници и да придобиеш много нови знания и умения.
Ако живееш в района на Варна, ела в „Социалната чайна“, за да:

се запознаеш с представители на големи компании;
получиш информация относно кандидатстването за работа;
участваш в полезни обучения.

А защо не и да намериш своята първа работа?!
За кого е подходящо събитието

За младежи, които търсят своя кариерен път.

Участието е безплатно, не се изисква предварително записване.

Изграждане на общност около бизнеса – събитие на живо
2023-02-25 17:00 - 20:00 | WorkBetter, Черни връх 51, София, Bulgaria
Решил си да работиш целенасочено и методично за създаването на собствен бизнес. Наясно си, че да предлагаш свои или чужди продукти не е достатъчно, трябва да положиш много усилия, за да изградиш положителна представа за марката си. Дали ще имаш клиенти, които да подкрепят бранда, да се идентифицират с него и ценностите му зависи от теб. Лоялната аудитория:

спомага за разпознаваемостта;
повишава ангажираността;
дава ти обратна връзка.

Ако темата ти е интересна, включи се в събитието. Лекторът споделя своите знания и опит и те вдъхновяват да направиш крачка напред.
За кого е подходящо

За бъдещи и настоящи собственици на бизнес.

Лектор

Адриана Дечина е Social media and Community manager в Mammi.BG и основател на „Малки съкровища“ – уеб сайт за препродажба на детски дрехи и играчки.

Събитието е без такса, не е необходима предварителна регистрация.
